Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1256

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 40% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit — bevezetés a nyelvtudományba, — a modern irodalomtudomány fogalma, tárgyai, — Románia művelődéstörténete, — vallástörténeti bevezetés. 4.2.2. Törzs- és szakképzés: 59 kredit Nyelvészet: a nyelv funkciói, kommunikációs egységei, változatai, szabályai. A román nyelv története: kialakulása, területi differenciálódása, az irodalmi nyelv fejlődése, stilisztikai változatai, a román nyelvszerkezet és használati szabályai. A mai román nyelv: hangtani, szótani, nyelvtani egységei és ezek alkalmazási szabályai. Román—magyar nyelvi összevetések. A magyarországi román kisebbség nyelvi sajátosságai, a kétnyelvűség. Román nyelvművelés, nyelvhelyességi gyakorlatok. A latin nyelv alapjainak elsajátítása, latin nyelvű szövegek olvasása és fordítása, az ókorról szerzett ismeretek elmélyítése. Románia földrajza: domborzati, éghajlati, vízrajzi ismeretek, természeti kincsei és egységei, etnikai tájegységei, gazdasági földrajza. A románok története: A történeti korok áttekintése. Dacia provincia. A latin—római eredet kérdésköre. A szláv és bizánci kultúra hatása. A népvándorlások kora. A román fejedelemségek, valamint Transilvánia kialakulása, illetve fejlődése a 14. század végéig. A török hódoltság kora. A fanarióta korszak. T. Vladimirescu felkelése és a krími háború (Eteria). A román fejedelemségek 1821 és 1848 között. A moldvai, havasalföldi és erdélyi forradalom. A magyar—román viszony 1848—1849-ben. A fejedelemségek egyesítése (1859), Al. J. Cuza szerepe, menesztése és a királyság bevezetése. A függetlenségi háború (1877—1878). A magyarországi románság a dualizmus korában. Az első világháború, Nagy-Románia megteremtésének következményei. Románia politikája, gazdasági helyzete a két világháború között. A királyi diktatúra és Ion Antonescu szerepe. Románia részvétele a II. világháborúban. A II. világháború utáni korszak. A Besszarábiában, Bukovinában, a Vajdaságban és a Trianon utáni Magyarországon élő románok története, kultúrája. Vallástörténet: a románság vallásai és szerepük az identitás megőrzésében. Irodalomtudomány: — irodalomelmélet: az irodalom fogalmai, poétikai szűrők (irodalmiság-jegyek), irodalomelméleti iskolák, (hermeneutika, strukturalizmus, posztstrukturalizmus, dekonstrukció), interpretációelméletek, az irodalomelmélet filozófiai alapjai, poétika, irodalmi kritika, — irodalomtörténet: szláv nyelvű szövegek és első fordítói (Coresi), a krónika-irodalom, népkönyvek; a preromantika korszaka (1780—1830), az 1948-as korszak Alecsandri és a romantika első képviselői; a 19. század II. felének klasszikus irodalma (Junimea és köre), a századvég irodalma, a két világháború közötti korszak, a jelenkor irodalma, — folklorisztika és etnológia: a románság szellemi és tárgyi alkotásai; elméleti alapvetés és elemzés, — gyermekirodalom: fogalma, jellemző poétikai, strukturális jegyei, funkciója, szerepe a gyermekek komplex személyiségének kialakításában; az életkornak megfelelő román irodalmi szemelvények elemzése, különös tekintettel a drámapedagógiai elemek, komponensek, módszerek elsajátítására.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes